ai4bharat/Pralekha huggingface dataset:
নির্বাচনকমিশন
২৫ জানুয়ারি দশম জাতীয় ভোটার দিবস উদযাপন
নয়াদিল্লি, ২৪ জানুয়ারি, ২০২০
ভারতের নির্বাচন কমিশন আগামীকাল  দশম জাতীয় ভোটার দিবস উদযাপন করবে। এই উপলক্ষে দিল্লি ক্যান্টমেন্টের মানেকশ সেন্টারে এক অনুষ্ঠানের আয়োজন করা হয়েছে। এই অনুষ্ঠানে মুখ্য অতিথি হিসেবে উপস্থিত থাকবেন রাষ্ট্রপতি শ্রী রামনাথ কোবিন্দ। কেন্দ্রীয় আইন, ন্যায়বিচার, ইলেক্ট্রনিক্স, যোগাযোগ ও তথ্যপ্রযুক্তি মন্ত্রী শ্রী রবিশঙ্কর প্রসাদও উপস্থিত থাকবেন। ভারতীয় গণতন্ত্রের ইতিহাসে এই বছরটি বিশেষ মাইলফলক, কারণ ভারতের নির্বাচন কমিশন তার ৭০ বছর পূর্ণ করল।
২০১১ সাল থেকে প্রতি বছর ২৫শে জানুয়ারি জাতীয় ভোটার দিবস উদযাপন করা হয়ে থাকে। ১৯৫০ সালের ২৫শে জানুয়ারি ভারতের নির্বাচন কমিশনের প্রতিষ্ঠা দিবস স্মরণে রেখে সারা দেশ জুড়ে বিভিন্ন রাজ্যের প্রতিটি জেলায় ১০ লক্ষেরও বেশি ভোটগ্রহণ কেন্দ্রে এই দিনটি উদযাপিত হয়। জাতীয় ভোটার দিবস উদযাপনের মূল উদ্দেশ্যই হল নতুন ভোটারদের ভোটাদানে উৎসাহিত করে তোলা। একইসঙ্গে, নির্বাচনী প্রক্রিয়ায় ভোটারদের আরও বেশি সক্রিয় অংশগ্রহণের বিষয়ে সচেতনতা গড়ে তুলতে এই দিনটি উদযাপিত হয়ে থাকে। জাতীয় ভোটার দিবসের অনুষ্ঠানে নতুন ভোটারদের ভোটার পরিচিতিপত্র প্রদান করা হয়।
আগামীকাল জাতীয় ভোটার দিবসের মূল অনুষ্ঠানে পাবলিকেশন ডিভিশনের সহযোগিতায় ভারতের নির্বাচন কমিশনের উদ্যোগের সারা দেশের ১০১ জন মানুষের গল্প সঙ্কলন ‘বিলিফ ইন দ্য ব্যালট-২’ প্রকাশ করা হবে। তার প্রথম কপিটি রাষ্ট্রপতির হাতে তুলে দেওয়া হবে।
এর পাশাপাশি, ভৌগোলিক প্রতিকূলতা, ভগ্ন স্বাস্থ্য এবং অন্যান্য সমস্যাগুলি জয় করে ভোট দিতে পেরেছেন, এরকম ৫১ জন প্রবীণ ভোটারের গল্প সঙ্কলিত ‘শতায়ু ভোটার : গণতন্ত্রের প্রহরী’ শীর্ষক বই প্রকাশ করবেন রাষ্ট্রপতি।
নিরাপত্তা ব্যবস্থাপনা, নির্বাচন পরিচালনা, তথ্যপ্রযুক্তি ক্ষেত্রে উদ্যোগ সহ ভোটারদের সচেতনতা বৃদ্ধির ক্ষেত্রে অসাধারণ অবদানের জন্য ভোটের কাজে যুক্ত জেলা ও রাজ্যভিত্তিক আধিকারিকদের জাতীয় পুরস্কার প্রদান করা হবে।
আফগানিস্তান, বাংলাদেশ, ভুটান, কাজাখস্তান, কিরঘিজ প্রজাতন্ত্র, মালদ্বীপ, মরিশাস, নেপাল, শ্রীলঙ্কা এবং তিউনিশিয়াকে নিয়ে গঠিত ফোরাম অফ দ্য ইলেকশন ম্যানেজমেন্ট বডিজ অফ সাউথ এশিয়ার প্রতিনিধি এবং মুখ্য নির্বাচন কমিশনার আগামীকালের অনুষ্ঠানে উপস্থিত থাকবেন। নির্বাচনের কাজের সঙ্গে যুক্ত ‘এ-ওয়েব’, ‘আইএফইএস’ এবং ‘আইডিইএ’র মতো আন্তর্জাতিক খ্যাতনামা প্রতিষ্ঠানগুলির প্রতিনিধিরাও অনুষ্ঠানে উপস্থিত থাকবে। বিভিন্ন রাজনৈতিক দলের সদস্য ও সাংসদদের পাশাপাশি, বিভিন্ন দেশের কূটনৈতিক ব্যক্তিত্বরাও উপস্থিত থাকবেন।
এ বছরের জাতীয় ভোটার দিবসের থিম হল ‘শক্তিশালী গণতন্ত্রের জন্য নির্বাচনী সাক্ষরতা’। এই থিমের ওপর ভিত্তি করে বছরভর ভোটারদের ভোটদানের বিষয়ে সচেতন করে তোলা এবং নির্বাচনী প্রক্রিয়ার ওপর মানুষের নতুন করে আস্থা গড়ে তোলার বিষয়ে নানা অনুষ্ঠানের আয়োজন করা হবে।
CG/SS/DM
(Visitor Counter : 109
অর্থমন্ত্রক
অতিক্ষুদ্র, ক্ষুদ্র এবং মাঝারি শিল্পোদ্যোগীদের জন্য ঋণদান
নয়াদিল্লি, ২৬ জুন, ২০১৯
সরকার অতিক্ষুদ্র, ক্ষুদ্র এবং মাঝারি শিল্পোদ্যোগীদের থেকে বিভিন্ন সময় ঋণদানের বিষয়ে অভিযোগ পেয়ে থাকে। ঋণদানের সুযোগ দেরিতে পাওয়া, বর্ধিত হারে ঋণের ওপর সুদ ধার্য করা সহ নানা অভিযোগ পাওয়ার পর রিজার্ভ ব্যাঙ্ক এবং সরকার বিভিন্ন পদক্ষেপ গ্রহণ করে। রিজার্ভ ব্যাঙ্ক শিল্পোদ্যোগীদের ঋণ দেওয়ার ক্ষেত্রে সময়োপযোগী বিভিন্ন পরামর্শ দিয়ে থাকে। তবে ব্যাঙ্কগুলি তাদের বোর্ড অফ ডিরেক্টর্সের থেকে অনুমোদন সাপেক্ষে সংশ্লিষ্ট শিল্পোদ্যোগীদের জন্য সুদের হার নির্ধারণ করে। এই নির্ধারণ করার ক্ষেত্রে সংশ্লিষ্ট প্রতিষ্ঠানটিকে প্রদেও অর্থ, ক্রেডিট রেটিং, ঋণ পরিশোধের সময় এবং ঋণদানের উদ্দেশ্যর মতো বিষয়গুলি বিবেচিত হয়।
কেন্দ্রীয় অর্থ এবং কর্পোরেট বিষয়ক মন্ত্রী শ্রীমতি নির্মলা সীতারমন ২৫ জুন রাজ্যসভায় এক লিখিত প্রশ্নের জবাবে এই তথ্য জানিয়েছেন।
CG/CB/NS
(Visitor Counter : 88
প্রতিরক্ষামন্ত্রক
প্রতিরক্ষা মন্ত্রী রাজনাথ সিং কোভিড-১৯ সংক্রমণের বিরুদ্ধে লড়াইয়ে এএফএমএস-কে আরও কার্যকরি করে তুলতে প্রতিনিধি পর্যায়ের জরুরী আর্থিক ক্ষমতার অনুমোদন দিয়েছেন
নতুন দিল্লি, ২৩ এপ্রিল, ২০২১
প্রতিরক্ষামন্ত্রী শ্রী রাজনাথ সিং দেশে কোভিড-১৯ সংক্রমণের বিরুদ্ধে লড়াইয়ে সশস্ত্রবাহিনীর চিকিৎসা পরিষেবা -কে আরও কার্যকরি করে তুলতে প্রতিনিধি পর্যায়ের জরুরী আর্থিক ক্ষমতার অনুমোদন দিয়েছেন। ২৩ এপ্রিল এবিষয়ে একটি বিজ্ঞপ্তি জারি করা হয়েছে। বিজ্ঞপ্তি অনুযায়ী জরুরী ভিত্তিতে আর্থিক ক্ষমতা যাদের প্রদান করা হয়েছে, তারা হলেন – ডিরেক্টর জেনারেল মেডিকেল সার্ভিস , সেনা/নৌ/বিমান বাহিনী/আন্দামান ও নিকোবর কম্যান্ডের প্রধান কার্যালয়ে অবস্থিত মেডিকেল শাখা এবং বিমান বাহিনীর মুখ্য মেডিকেল আধিকারিক এবং নৌ-বাহিনীর কম্যান্ড মেডিকেল অফিসার সহ জয়েন্ট স্টাফ ।
সেনা, নৌ, বিমান বাহিনীর ডিরেক্টর জেনারেল মেডিকেল সার্ভিসের আধিকারিককে ৫০০ লক্ষ টাকা, মেজর জেনারেল এবং সমপদমর্যাদা আধিকারিকদের ৩০০ লক্ষ টাকা এবং ব্রিগেডিয়ার ও সমপদমর্যাদার আধিকারিকদের ২০০ লক্ষ টাকা জরুরী ভিত্তিতে ব্যায়ের জন্য আর্থিক ক্ষমতা প্রদান করা হয়েছে। মূলত এই টাকা দিয়ে কোভিড-১৯ চিকিৎসা, পরিচালনা, মোকাবিলার জন্য বিভিন্ন চিকিৎসা সরঞ্জাম, সামগ্রী কেনা অথবা মজুত করা যাবে। এএফএমএস মূলত সশস্ত্র বাহিনীর সদস্যদের জন্য চকিৎসা পরিষেবা প্রদান করে থাকে। তাই প্রতিরক্ষা মন্ত্রক সশস্ত্র বাহিনীর পাশাপাশি সরকারি প্রশাসনিক ক্ষেত্রে সহায়তা প্রদানে সক্ষম করে তুলতে এই উদ্যোগ গ্রহণ করেছে।
CG/SS/AS/
(Visitor Counter : 87
প্রতিরক্ষামন্ত্রক
কোভিড-১৯ এর বিরুদ্ধে লড়াইয়ে শরিক হলেন প্রাক্তন সেনা কর্মীরা
‘সেবা হি পরম ধর্ম’ নীতি তে বিশ্বাসী প্রাক্তন সেনা কর্মীরা এগিয়ে এলেন চলতি পরিস্থিতির মোকাবিলায়
নয়াদিল্লি, ০২ এপ্রিল, ২০২০
কোভিড-১৯ এর বিরুদ্ধে লড়াইয়ে দেশের হাত শক্ত করতে তথা রাজ্য ও জেলা প্রশাসন কে সাহায্য করার লক্ষে প্রতিরক্ষা মন্ত্রকের অধিনস্থ ডিপার্টমেন্ট অফ এক্স-সার্ভিসমেন ওয়েলফেয়ার  প্রাক্তন সেনা কর্মীদের একজোট করার উদ্যোগ নিয়েছে।
রাজ্য সৈনিক বোর্ড, জেলা সৈনিক বোর্ড অত্যন্ত সক্রিয় ভাবে যত বেশী সম্ভব ই এস এম স্বেচ্ছাসেবক দের খুঁজে তাদের কাজে লাগানোর চেষ্টা করছে। কারো সংস্পর্শে এসে কেউ আক্রান্ত হয়েছেন কিনা তা খুঁজে বের করা, জন গোষ্ঠীর উপর নজরদারি চালানো, কোয়ারিন্টিন কেন্দ্রে যথাযথ সুযোগ সুবিধা আছে কিনা ইত্যাদি কাজ দেখাশোনার জন্য রাজ্য ও জেলা প্রশাসন কে সহায়তার লক্ষে তাদের কাজে লাগানো হবে।
পাঞ্জাব, ছত্তিসগড়, অন্ধ্র প্রদেশ, উত্তর প্রদেশ সরকার ইতিমধ্যেই এই সমস্ত স্বেচ্ছাসেবকদের কাজে লাগিয়েছে।
CG/SDG
(Visitor Counter : 88
কেন্দ্রীয়মন্ত্রিসভা
কেন্দ্রীয় মন্ত্রিসভা রাষ্ট্রীয় ক্যামিক্যাল্স অ্যান্ড ফার্টিলাইজার্সের জমি মুম্বাই মেট্রোপলিট্যান রিজিওন্যাল ডেভলপমেন্ট অথরিটি; মিউনিসিপ্যাল কর্পোরেশন অফ গ্রেটার মুম্বাইতে হস্তান্তরের সিদ্ধান্ত অনুমোদন করেছে
নয়াদিল্লি, ১২ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে নিম্নলিখিত বিষয়গুলির কার্যপরবর্তী অনুমোদন দেওয়া হয়েছে :
১ মেসার্স রাষ্ট্রীয় ক্যামিক্যাল্স অ্যান্ড ফার্টিলাইজার্স লিমিটেড -এর জমি মুম্বাই মেট্রোপলিট্যান রিজিওন্যাল ডেভলপমেন্ট অথরিটিকে হস্তান্তর-
২ মেসার্স রাষ্ট্রীয় ক্যামিক্যাল্স অ্যান্ড ফার্টিলাইজার্স লিমিটেড -এর জমি মিউনিসিপ্যাল কর্পোরেশন অফ গ্রেটার মুম্বাইকে হস্তান্তর-
৩ হস্তান্তরিত এই জমি ক্ষেত্রে গৃহীত/গ্রহণযোগ্য স্হানান্তরযোগ্য উন্নয়ন অধিকার সার্টিফিকেট বিক্রয়
দুটি সংস্হাই উন্নয়নমূলক কাজের জন্য এই জমি ব্যবহার করবে।
CG/PB/NS/…
(Visitor Counter : 87
কর্মী, জন-অভিযোগএবংপেনশনমন্ত্রক
ডঃ জিতেন্দ্র সিং বলেছেন মিশন কর্মযোগীর লক্ষ্য অমৃতকালের অগ্রাধিকারের জন্য আধিকারিকদের প্রশিক্ষণ দেওয়া এবং নতুন প্রযুক্তির সর্বোত্তম ব্যবহার করে আত্মনির্ভর ভারত গঠনে অবদান রাখার উপযোগী করে গড়ে তোলা
প্রেস ইনফরমেশন ব্যুরো
ভারত সরকার
নতুনদিল্লি ০৩জুলাই
কেন্দ্রীয় বিজ্ঞান ও প্রযুক্তি বিভাগের স্বাধীন দায়িত্বপ্রাপ্ত প্রতিমন্ত্রী; প্রধানমন্ত্রীর দফতর, কর্মীবর্গ, জন অভিযোগ, অবসর ভাতা, পারমাণবিক শক্তি ও মহাকাশ প্রতিমন্ত্রী ডঃ জিতেন্দ্র সিং বলেছেন যে, প্রধানমন্ত্রী নরেন্দ্র মোদীর দিক নির্দেশনায় সরকার মিশন কর্মযোগী এবং কর্ম জীবনের মধ্যবর্তী সময়ে প্রশিক্ষণ কর্মসূচি শুরু করেছে যার লক্ষ্য অমৃতকালের অগ্রাধিকারের জন্য আধিকারিকদের প্রশিক্ষণ দেওয়া এবং নতুন প্রযুক্তির সর্বোচ্চ ব্যবহারের মাধ্যমে আত্মনির্ভর ভারত গঠনে অবদার রাখার উপযোগী করে গড়ে তোলা ।
আজ এখানে ইন্ডিয়ান ইনস্টিটিউট অফ পাবলিক অ্যাডমিনিস্ট্রেশন-তে ৪৯তম অ্যাডভ্যান্সড প্রফোশনাল পোগ্রাম ইন পাবলিক অ্যাডমিনিস্ট্রেশন-এর উদ্বোধনী অনুষ্ঠানে মন্ত্রী বলেছেন যে, সাধারণ মানুষের কল্যাণে সরকার সহজে বাণিজ্য করার সুবিধা এবং নাগরিক কেন্দ্রিক পরিষেবাদানের সুবিধায় প্রশাসনের সরলীকরণ করেছে । ডঃ জিতেন্দ্র সিং বলেন, প্রধানমন্ত্রী শ্রী নরেন্দ্র মোদীর নেতৃত্বে সরকার ৩০ বছর পরে ২০১৮-য় দুর্নীতিরোধ আইনের সংস্কার করেছে যাতে ঘুষদাতাদেরও শাস্তির আওতায় আনা যায় ।
তিনি বলেন ”সেইজন্য সরকারের ভাবনা একদিকে প্রধানমন্ত্রী যেমন বলেছেন ‘কোনোমতেই দুর্নীতিকে প্রশ্রয় নয়’ এমন আর অন্যদিকে এমন একটি কাজের পরিবেশ তৈরি করা যেখানে আপনাদের সম্পূর্ণ ক্ষমতার উপযোগ করা যাবে এবং সরকার সম্পূর্ণভাবে সহায়তা করবে” ।
মিশন কর্মযোগীর লক্ষ্য সকল সরকারি আধিকারিকের দক্ষতা বৃদ্ধির জন্য বিশ্বমানের সুযোগ তৈরি করা যার ভিত্তি হবে কাজ, বিধি নয় । সরকারি কর্মীদের দক্ষভাবে তৎপরতার সঙ্গে কার্যকরীভাবে দায়িত্ব নির্বাহে সক্ষম করে তুলতে দক্ষতার ভিত্তিতে প্রশিক্ষণ দেওয়া হবে ।
ডঃ জিতেন্দ্র সিং বলেন যে, সরকার প্রধানমন্ত্রী উৎকর্ষ পুরস্কারের ফরম্যাটও পরিবর্তন করেছে । সরকারের ফ্ল্যাগশিপ কর্মসূচিগুলির রূপায়নের ফলাফল এবং লক্ষ্যপূরণের ভিত্তিতে বর্তমানে এই পুরস্কার দেওয়া হচ্ছে । তিনি বলেন, সরকারি শিক্ষার্থীদের প্রশিক্ষণের অঙ্গ হিসেবে ফ্ল্যাগশিপ কর্মসূচি সম্পর্কে তাদের অভিজ্ঞতা জমা দিতে হচ্ছে ।
ডঃ জিতেন্দ্র সিং বলেন যে, বর্তমান সময় অত্যন্ত গতিশীল, আধিকারিকদের তার সঙ্গে তাল মিলিয়ে চলতে হবে । বিশেষ করে, বর্তমানে যখন আমরা বিশ্বের অঙ্গ হয়ে উঠেছি । তিনি বলেন, কৃত্রিম মেধার মতো নতুন ক্ষেত্রের বড় ভূমিকা আছে প্রতিরক্ষা বাহিনীতে ।
প্রতিরক্ষা পরিষেবা এবং রাজ্য জনপরিষেবা সহ সর্বভারতীয় কেন্রী ্য় সরকারি প্রতিষ্ঠানে কর্মরত প্রবীণ আধিকারিকদের ১০ মাসের পাঠ্যক্রমের নাম এপিপিপিএ । সরকারের অগ্রাধিকার ক্ষেত্রগুলির পাশাপাশি জাতীয় উন্নয়নের বিষয়টি মাথায় রেখে এই পাঠ্যক্রম তৈরি হয়েছে ।
ইন্ডিয়ান ইনস্টিটিউট অফ পাবলিক অ্যাডমিনিস্রের্শনএমন ধরণের ৪৮টি কর্মসূচির সফল রূপায়ণ করেছে । সশস্র্প বাহিনী এবং কয়েকটি বিদেশি রাষ্রে ার প্রতিনিধি, ভারতীয় বিশ্ববিদ্যালয়গুলির শিক্ষক, রাজ্যের সিভিল সার্ভিসের আধিকারিকরা সহ সারা ভারত এবং কেন্রীশিয় সরকারি প্রতিষ্ঠানের ১,৬২০ জন প্রশাসক ও আধিকারিককে প্রশিক্ষণ দেওয়া হয়েছে ।
CG/AP/CC
(Visitor Counter : 54
তথ্যওসম্প্রচারমন্ত্রক
প্রবাদপ্রতিম চলচ্চিত্র ব্যক্তিত্ব শ্রী সত্যজিৎ রায়ের জন্ম শতবার্ষিকী উদযাপন
দেশে-বিদেশে বর্ষব্যাপী অনুষ্ঠান
চলচ্চিত্রে উৎকর্ষতার স্বীকৃতি স্বরূপ সত্যজিৎ রায় নামাঙ্কিত লাইফটাইম অ্যাচিভমেন্ট পুরস্কার প্রবর্তন
নতুন দিল্লি, ৩০ এপ্রিল, ২০২১
প্রবাদপ্রতিম চলচ্চিত্র নির্মাতার প্রতি যথার্থ সম্মান ও শ্রদ্ধা জানাতে কেন্দ্রীয় তথ্য ও সম্প্রচার মন্ত্রক শ্রী সত্যজিৎ রায়ের জন্ম শতবার্ষিকী উদযাপন উপলক্ষে দেশে ও বিদেশে একগুচ্ছ অনুষ্ঠান আয়োজনের পরিকল্পনা করেছে।
বিশিষ্ট চলচ্চিত্রকার শ্রী সত্যজিৎ রায় ছিলেন একাধারে লেখক, চিত্রকর, রেখাচিত্র অলঙ্করণ ও সুরকার। এক বিজ্ঞাপন সংস্থায় তিনি কর্মজীবন শুরু করেন। বিভূতিভূষণ বন্দ্যোপাধ্যায়ের উপন্যাস পথের পাঁচালী শিশুদের জন্য চিত্র সহযোগে সংস্করণ প্রকাশের সময় তিনি প্রথমবার চলচ্চিত্র নির্মাণের ব্যাপারে অনুপ্রাণিত হন। পথের পাঁচালী উপন্যাসে অনুপ্রাণিত হয়ে তিনি যে চলচ্চিত্র নির্দেশনা করেন, তা তাঁকে আন্তর্জাতিক স্বীকৃতি এনে দেয়। এরপর, শ্রী রায় একের পর এক অসামান্য কিছু ছবি যেমন – চারুলতা, আগন্তুক ও নায়ক নির্দেশনা করেন। চলচ্চিত্র নির্মাণের পাশাপাশি তাঁর সাহিত্য মনস্কতা ও লেখনি পাঠক সমাজে তাঁকে জনপ্রিয় করে তোলে। তাঁর মস্তিষ্কপ্রসূত গোয়েন্দা ফেলুদা ও বিজ্ঞানী অধ্যাপক শঙ্কু বাংলা সাহিত্যের এক অবিস্মরণীয় সৃষ্টি। ভারত সরকার তাঁকে ১৯৯২-এ দেশের সর্বোচ্চ অসামরিক সম্মান ভারতরত্ন দিয়ে ভূষিত করে।
প্রবাদপ্রতিম এই চলচ্চিত্র নির্দেশকের জন্ম শতবার্ষিকী উদযাপনের অঙ্গ হিসেবে তথ্য ও সম্প্রচার মন্ত্রকের প্রচার মাধ্যম শাখা – ডায়রেক্টরেট অফ ফিল্ম ফেস্টিভ্যাল, ফিল্ম ডিভিশন, এনএফডিসি, এনএফএআই এবং কলকাতার সত্যজিৎ রায় ফিল্ম অ্যান্ড টেলিভিশন ইন্সটিটিউট  একগুচ্ছ কর্মসূচি গ্রহণ করেছে। বিদেশমন্ত্রক ও সংস্কৃতি মন্ত্রক সহ একাধিক কেন্দ্রীয় মন্ত্রক ও দপ্তর বর্ষব্যাপী এই অনুষ্ঠান উদযাপানে সক্রিয় ভূমিকা পালন করবে। অবশ্য বর্তমান মহামারীজনিত পরিস্থিতির প্রেক্ষিতে অনুষ্ঠানগুলি ডিজিটাল ও ফিজিক্যাল পদ্ধতিতে আয়োজন করা হবে।
প্রবাদপ্রতিম এই চলচ্চিত্রকারের অবিস্মরণীয় পরম্পরার স্বীকৃতি স্বরূপ চলচ্চিত্রে উৎকর্ষতার জন্য সত্যজিৎ রায় নামাঙ্কিত লাইফটাইম অ্যাচিভমেন্ট বা সারাজীবনের স্বীকৃতি স্বরূপ পুরস্কার প্রবর্তন করা হয়েছে। চলতি বছর থেকে প্রত্যেকবার ভারতের আন্তর্জাতিক চলচ্চিত্র উৎসবে এই পুরস্কার দেওয়া হবে। পুরস্কার স্বরূপ নগদ ১০ লক্ষ টাকা, মানপত্র, উত্তরীয় সহ রৌপ্য ময়ূর পদক, তাম্রপত্র দেওয়া হবে।
তথ্য ও সম্প্রচার মন্ত্রকের বিভিন্ন প্রচার মাধ্যমের পক্ষ থেকে বর্ষব্যাপী নানা কর্মসূচির উদযাপনের পাশাপাশি কেন্দ্রীয় সংস্কৃতি মন্ত্রকও সত্যজিৎ রায়ের কর্মজীবন, ব্যক্তিত্ব, শিল্পকলা ও সাহিত্য নিয়ে সাংস্কৃতিক অনুষ্ঠানের আয়োজন করবে।
বর্ষব্যাপী বিভিন্ন অনুষ্ঠান উদযাপনের জন্য মন্ত্রকের সচিবের পৌরোহিত্যে একটি তত্ত্বাবধায়ক কমিটি গঠন করা হয়েছে। এই কমিটিতে মনোনিত সদস্য হিসেবে রয়েছেন প্রবীণ চলচ্চিত্র নির্মাতা শ্রী ধৃতিমান চট্টোপাধ্যায় সহ তথ্য ও সম্প্রচার মন্ত্রক, সংস্কৃতি মন্ত্রক এবং বিদেশ মন্ত্রকের উচ্চপদস্থ আধিকারিকরা।
SDG/BD/AS/
(Visitor Counter : 419
পেট্রোলিয়ামওপ্রাকৃতিকগ্যাসমন্ত্রক
প্রধানমন্ত্রী উজ্জ্বলা যোজনার সুবিধাভোগীদের বিনামূল্যে গ্যাস সিলিন্ডার সরবরাহে আরও গতি আনতে রাষ্ট্রায়ত্ত তেল বিপণন সংস্থাগুলির আধিকারিকদের নির্দেশ দিলেন শ্রী ধর্মেন্দ্র প্রধান
নয়াদিল্লি, ২৩ এপ্রিল, ২০২০
কেন্দ্রীয় পেট্রোলিয়াম ও প্রকৃতিক গ্যাস মন্ত্রী শ্রী ধর্মেন্দ্র প্রধান প্রধানমন্ত্রী উজ্জ্বলা যোজনার সুফলভোগীদের বিনামূল্যে রান্নার গ্যাস সিলিন্ডার সরবরাহ ত্বরান্বিত করতে সিলিন্ডার সরবরাহ ব্যবস্থার সঙ্গে যুক্ত সংশ্লিষ্ট সব পক্ষকে আরও সুষ্ঠুভাবে কাজ করতে বলেছেন। উল্লেখ করা যেতে পারে, এই যোজনার আওতায় ৮ কোটিরও বেশি সুলভোগী আগামী তিন মাস বিনামূল্যে তিনটি গ্যাস সিলিন্ডার পাবেন।
তেল বিপণন সংস্থাগুলির জেলা নোডাল আধিকারিকদের সঙ্গে এক ভিডিও কনফারেন্সে শ্রী প্রধান বলেছেন, কোভিড-১৯ জনিত অভূতপূর্ব সংকটের সময় সরকার দরিদ্র মানুষের স্বার্থে যে প্যাকেজের কথা ঘোষণা করেছে, বিনামূল্যে গ্যাস সিলিন্ডার বিতরণ তার অন্যতম গুরুত্বপূর্ণ একটি অঙ্গ। তিনি আরও জানান, এপ্রিল মাসের প্রথম তিন সপ্তাহে প্রায় ৪০ শতাংশ সুবিধাভোগী রান্নার গ্যাস সিলিন্ডার পেয়েছেন। জেলার নোডাল আধিকারিকদের তিনি গ্যাস সিলিন্ডার সরবরাহ আরও বাড়াতে অভিনব কৌশল গ্রহণের পরামর্শ দেন। প্রধানমন্ত্রী উজ্জ্বলা যোজনার সুফলভোগীরা গ্যাস সিলিন্ডার বিতরণের ক্ষেত্রে অগ্রাধিকার পেলেও সাধারণ গ্রাহক যাতে কোনোভাবেই ক্ষতিগ্রস্ত না হন, সেই বিষয়টি সুনিশ্চিত করতে তিনি আধিকারিকদের নির্দেশ দিয়েছেন।
জেলার নোডাল আধিকারিকরা জানিয়েছেন, সাধারণ মানুষের কাছে সুযোগ-সুবিধাগুলি আরও বেশি করে পৌঁছে দিতে তাঁরা একাধিক উদ্ভাবনমূলক পদ্ধতি গ্রহণ করেছে। গ্রাহকরা যাতে সহজেই তাঁদের অ্যাকাউন্ট থেকে টাকা তুলে সিলিন্ডার বুক করতে পারেন, তার জন্য ব্যবস্থা গ্রহণ করা হয়েছে। শ্রী প্রধান বিহারের সোপলে ডাকাতের আক্রমণে একজন রান্নার গ্যাস ডেলিভারী বয়ের দুর্ভাগ্যজনক মৃত্যুতে গভীর শোক প্রকাশ করেন। শ্রী প্রধান ঐ ডেলিভারী বয়ের পরিবার যাতে সবরকম ক্ষতিপূরণ পায়, তা নিশ্চিত করার জন্য সংশ্লিষ্ট আধিকারিকদের নির্দেশ দিয়েছেন।
(CG/BD/SB
যোগাযোগওতথ্যপ্রযুক্তিমন্ত্রক
প্রধানমন্ত্রী অপটিক্যাল ফাইবার ইন্টারনেট পরিষেবার সাহায্যে বিহারে ৪৫,৯৪৫টি গ্রামের সবকটিতেই যোগাযোগ ব্যবস্থা গড়ে তোলার প্রকল্পের সূচনা করেছেন
নতুন দিল্লি, ২১ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী ১৫-ই আগস্ট ঘোষণা করেছিলেন ১ হাজার দিনের মধ্যে দেশে ৬ লক্ষেরও বেশি গ্রামে উন্নত যোগাযোগ ব্যবস্থা গড়ে তোলা হবে । এই লক্ষ্যে প্রধানমন্ত্রী ‘হর গাঁও মে অপটিক্যাল ফাইবার দ্বারা ইন্টারনেট সুবিধা’ প্রকল্পটি ২১শে সেপ্টেম্বর সূচনা করেছেন । এই পর্বে বিহারে ৪৫ হাজার ৯শো ৪৫টি গ্রামের সবকটিতেই দ্রুতগতির ইন্টারনেট পরিষেবার জন্য অপটিক্যাল ফাইবারের সংযোগ স্থাপন করা হবে ।
১৮০ দিনের মধ্যে এই প্রকল্পটি শেষ করা হবে । এর ফলে, সরকারি প্রতিষ্ঠান, প্রাথমিক বিদ্যালয়, অঙ্গনওয়াড়ি কেন্দ্র, আশাকর্মী এবং জীবিকা দিদিদের জন্য একটি ওয়াই-ফাই এবং ৫ এফটিটিএইচ কানেকশন এক বছরের জন্য বিনামূল্যে দেওয়া হবে । বিহারের প্রতিটি গ্রামে সর্বসাধারণের জন্য জায়গায় একটি ওয়াই-ফাই ব্যবস্থা গড়ে তোলা হবে । কেন্দ্রীয় যোগাযোগ মন্ত্রী শ্রী রবিশঙ্কর প্রসাদ বিহারে বিভিন্ন উন্নয়নমূলক প্রকল্পের সূচনা করার জন্য প্রধানমন্ত্রীকে ধন্যবাদ জানিয়েছেন ।
এই প্রকল্পের মূল উদ্দেশ্য হল – বিহারের গ্রামগুলিকে ডিজিটাল গ্রামে পরিণত করা, ডিজিটাল ক্ষমতায়ণ এবং ঘরে ঘরে ডিজিটাল পরিষেবা পৌঁছে দেওয়া । এর ফলে, গ্রামাঞ্চলে সর্বাঙ্গীণ আর্থসামাজিক উন্নয়ন তরান্বিত হবে ।
CG/CB/AS
(Visitor Counter : 161
প্রধানমন্ত্রীরদপ্তর
প্রধানমন্ত্রীর ২১শে মে বারাণসীর চিকিৎসক, প্যারামেডিক্যাল কর্মী ও অন্যান্য সামনের সারিতে থাকা স্বাস্থ্য কর্মীদের সঙ্গে বৈঠক করবেন
নতুনদিল্লি, ২০শে মে , ২০২১
প্রধানমন্ত্রী শ্রী নরেন্দ্র মোদী ২১শে মে বেলা ১১টার সময় ভিডিও কনফারেন্সের মাধ্যমে বারাণসীর চিকিৎসক, প্যারামেডিক্যাল কর্মী ও অন্যান্য সামনের সারিতে থাকা স্বাস্থ্য কর্মীদের সঙ্গে বৈঠক করবেন।
প্রধানমন্ত্রী বারাণসীর বিভিন্ন কোভিড হাসপাতালের কাজকর্ম পর্যালোচনা করবেন। এর মধ্যে পন্ডিত রাজন মিশ্র কোভিড হাসপাতাল রয়েছে, সম্প্রতি এই হাসপাতালটি ডিআরডিও ও ভারতীয় সেনাবাহিনী যৌথভাবে পরিচালনা করছে। শ্রী মোদী জেলার যে সব হাসপাতালে কোভিড ছাড়া অন্যান্য অসুখের চিকিৎসা হচ্ছে , সেখানের কাজকর্মের পর্যালোচনা করবেন।
প্রধানমন্ত্রী বারাণসীর কোভিডের দ্বিতীয় ঢেউকে নিয়ন্ত্রণ করার প্রক্রিয়া নিয়েও আলোচনা করবেন। এছাড়াও তিনি ভবিষ্যতের প্রস্তুতির পর্যালোচনা করবেন।
CG/CB/
(
প্রধানমন্ত্রীরদপ্তর
চলচ্চিত্র ও বিনোদন শিল্পের সঙ্গে যুক্ত প্রতিনিধিদল প্রধানমন্ত্রীর সঙ্গে সাক্ষাৎ করলেন
নয়াদিল্লি, ১৮ ডিসেম্বর, ২০১৮
চলচ্চিত্র ও বিনোদন শিল্পের সঙ্গে যুক্ত এক প্রতিনিধিদল মঙ্গলবার মুম্বাই-এ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। প্রতিনিধিদলে বিনোদন শিল্পের সঙ্গে যুক্ত বিভিন্ন সংস্হার সিইও-রা ছাড়াও চলচ্চিত্র নির্মাতারাও ছিলেন।
অদূর ভবিষ্যতে ভারতকে ৫ ট্রিলিয়ন ডলারের অর্থনীতিতে পরিণত করার যে পরিকল্পনা প্রধানমন্ত্রী নিয়েছেন, প্রতিনিধিদলটি সে বিষয়ে তাঁদের জোরালো সমর্থন ব্যক্ত করেন। ভারতে গণমাধ্যম এবং বিনোদন ক্ষেত্রে যে বিপুল বিকাশের সম্ভাবনা রয়েছে, সেকথা উল্লেখ করে প্রতিনিধিদলের সদস্যরা বলেন, ৫ ট্রিলিয়ন ডলারের অর্থনীতিতে পরিণত করার ক্ষেত্রে এই ক্ষেত্রটি গুরুত্বপূর্ণ অবদান যোগাতে পারে।
বিনোদন শিল্পের জন্য অভিন্নহারে জিএসটি এবং বর্তমান হার কমানোর ব্যাপারে প্রতিনিধিদলের সদস্যরা জোরালো সওয়াল করেন।
মুম্বাইকে বিশ্ব বিনোদন ক্ষেত্রের রাজধানীতে পরিণত করতে প্রতিনিধিদলের সদস্যরা বিভিন্ন উদ্যোগ ও ইতিবাচক প্রয়াস গ্রহণের জন্য আহ্বান জানান।
প্রধানমন্ত্রী বলেন, সমগ্র বিশ্বেই ভারতীয় বিনোদন শিল্পের ব্যাপক জনপ্রিয়তা রয়েছে। বিশ্বে ভারতের সফ্ট পাওয়ার হিসাবে উত্থানের ক্ষেত্রে বিনোদন শিল্প গুরুত্বপূর্ণ একটি ক্ষেত্র হয়ে উঠেছে। প্রধানমন্ত্রী প্রতিনিধিদলটিকে আশ্বাস দিয়ে বলেন, কেন্দ্রীয় সরকার গণমাধ্যম এবং বিনোদন শিল্পের পাশেই রয়েছে এবং তাদের প্রস্তাবগুলি গুরুত্বের সঙ্গে বিবেচনা করবে।
ঐ প্রতিনিধিদলে ছিলেন শ্রী অক্ষ্ময় কুমার, শ্রী অজয় দেবগন, শ্রী রাকেশ রোশন, শ্রী প্রসুন যোশী, শ্রী করণ জোহর, শ্রী সিদ্ধার্থ রায় কাপুর প্রমুখ।
CG/BD/NS
(Visitor Counter : 93
প্রধানমন্ত্রীরদপ্তর
ভারতকে জ্ঞানচর্চার কেন্দ্র হিসেবে গড়ে তুলতে জাতীয় শিক্ষানীতির ভূমিকা স্বীকার করলেন প্রধানমন্ত্রী
নয়াদিল্লি, ২৯ জুলাই ২০২৩
প্রধানমন্ত্রী শ্রী নরেন্দ্র মোদী কেন্দ্রীয় শিক্ষা, দক্ষতা বিকাশ এবং শিল্পোদ্যোগ মন্ত্রী শ্রী ধর্মেন্দ্র প্রধানের লেখা একটি নিবন্ধ সকলের সঙ্গে ভাগ করে নিয়েছেন। শ্রী প্রধান জাতীয় শিক্ষানীতির তৃতীয় বর্ষপূর্তিতে ‘আরও একবার জ্ঞানচর্চার কেন্দ্র’ শীর্ষক নিবন্ধটি লিখেছেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে :
“জাতীয় শিক্ষানীতির তৃতীয় বার্ষিকীতে কেন্দ্রীয় শিক্ষামন্ত্রী শ্রী @dpradhanbjp একটি নিবন্ধে ভারতকে অত্যাধুনিক প্রযুক্তির কেন্দ্র হিসেবে গড়ে তুলতে শিক্ষানীতি কিভাবে সাহায্য করবে সেই বিষয়টি লিখেছেন।”
AC/CB/DM
(
ক্রেতা, খাদ্যএবংগণবন্টনমন্ত্রক
লকডাউনের সময় ফুড কর্পোরেশন অফ ইন্ডিয়া  ২০ দিনের মধ্যে ১০০০টি পণ্য বোঝাই ট্রেন খাদ্য সামগ্রী পরিবহন করেছে
নতুন দিল্লি, ১৩ এপ্রিল, ২০২০
ফুড কর্পোরেশন অফ ইন্ডিয়া  গত ২৪ মার্চ থেকে লকডাউন সময়কালে এক হাজারেরও বেশি পণ্যবাহী ট্রেন র্যেকের সাহায্যে প্রায় ৩ মিলিয়ন মেট্রিক টন খাদ্য সামগ্রী পরিবহন করে এক বিরল নজির তৈরি করেছে।এই সময়ের মধ্যে দেশের বিভিন্ন রাজ্যে প্রায় ৯৫০ রেকের সাহায্যে প্রায় ২.৭ মেট্রিক টন খাদ্য সামগ্রী আনলোড বা খালাস করতে সক্ষম হয়েছে। লকডাউন শুরু হওয়ার পর থেকে গড়ে এফসিআই প্রতিদিন প্রায় ৩ লক্ষ মেট্রিক টন  লোড এবং আনলোড করছে,যা তার স্বাভাবিকের থেকে দ্বিগুণ।
প্রধানমন্ত্রী গরিব কল্যাণ অন্ন যোজনাএর আওতায় ২ লক্ষ মেট্রিক টন খাদ্যশস্য সহ বিভিন্ন প্রকল্পে দেশব্যাপী লকডাউন হওয়ার পর থেকে এফসিআই ইতিমধ্যে প্রায় ৫.৯ এমএমটি খাদ্যশস্য রাজ্য সরকারগুলিকে সরবরাহ করেছে। আন্দামান ও নিকোবর, লাক্ষাদ্বীপ, লেহ, অরুণাচল প্রদেশ সহ দেশের প্রত্যন্ত অঞ্চলে এফসিআইয়ের কর্মীরা ২৪ঘন্টা কাজ করছেন, যাতে খাদ্যশস্য সুষ্ঠুভাবে পরিবহন পরিচালনা করা যায়। এনএফএসএ'র মজুত ঠিক রেখে এবং তাদের অতিরিক্ত প্রয়োজনীয়তা মিটিয়ে এফসিআই বেসরকারী সংস্থা এবং সেচ্ছা সংস্থাগুলিকে কোভিড-১৯ মহামারীর কারণে খাদ্য সংকটের সম্মুখীন লোকদের জন্য ত্রাণ কার্যক্রম পরিচালনায় ভর্তুকি হারে খাদ্যশস্য সরবরাহ করা হচ্ছে।
(CG/SS
শিল্পওবাণিজ্যমন্ত্রক
ভারত – গ্রেট ব্রিটেন অবাধ বাণিজ্য চুক্তি নিয়ে দু’দেশের মধ্যে দ্বিতীয় পর্যায়ে আলোচনা
নয়াদিল্লি, ২৫ মার্চ, ২০২২
ভারত – গ্রেট ব্রিটেন অবাধ বাণিজ্য চুক্তির জন্য এই দু’দেশের মধ্যে দ্বিতীয় পর্যায়ের আলোচনা গত ১৭ই মার্চ অনুষ্ঠিত হয়েছে। ভারতীয় আধিকারিকদের নিয়ে গঠিত একটি প্রতিনিধিদল লন্ডনে চুক্তির কারিগরি বিভিন্ন দিক নিয়ে আলোচনা করেন। হাইব্রিড পদ্ধতিতে চুক্তি নিয়ে উভয় পক্ষের মধ্যে বোঝাপড়া হয়। গ্রেট ব্রিটেনের কয়েকজন প্রতিনিধি ভার্চ্যুয়াল পদ্ধতিতে এই আলোচনায় যোগ দেন।
এই পর্যায়ের আলোচনায় দুই পক্ষের মধ্যেই খসড়া চুক্তির নথিপত্র বিনিময় হয় এবং সেই অনুযায়ী, বিভিন্ন দিক নিয়ে আলোচনা হয়, যা চুক্তি স্বাক্ষরে সহায়ক হবে। ২৬টি নীতিগত দিক নিয়ে দুই দেশের বিশেষজ্ঞরা ৬৪টি পৃথক সভায় বিভিন্ন বিষয়ে আলোচনার জন্য একত্রিত হন। এই চুক্তি নিয়ে তৃতীয় পর্যায়ের আলোচনা আগামী এপ্রিল মাসে ভারতে অনুষ্ঠিত হবে।
CG/BD/SB
(Visitor Counter : 87
মন্ত্রিসভারঅর্থনৈতিকবিষয়সংক্রান্তকমিটি
রুগ্ন তাপবিদ্যুৎ প্রকল্পগুলির সমস্যা নিরসনে উচ্চ ক্ষমতাসম্পন্ন কমিটির সুপারিশ বিবেচনায় গঠিত মন্ত্রীগোষ্ঠীর সুপারিশ মন্ত্রিসভায় অনুমোদিত
নয়াদিল্লি, ৭ মার্চ, ২০১৯
প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে দেশের রুগ্ন তাপবিদ্যুৎ প্রকল্পগুলির সমস্যা মোকাবিলায় উচ্চ ক্ষমতাসম্পন্ন কমিটির সুপারিশ বিবেচনার জন্য গঠিত মন্ত্রীগোষ্ঠীর সুপারিশ অনুমোদিত হয়েছে। মন্ত্রীগোষ্ঠী প্রধানতঃ স্বল্পমেয়াদি ভিত্তিতে এইসব তাপবিদ্যুৎ কেন্দ্রের জন্য কয়লার যোগান এবং রাজ্য বিদ্যুৎ পর্ষদগুলির কাছ থেকে কয়লা বাবদ অর্থ প্রদানে সমস্যার ক্ষেত্রে কি ব্যবস্থা নেওয়া হবে সে বিষয়ে সুপারিশ করেছে। এছাড়া, এক একটি তাপবিদ্যুৎ কেন্দ্রের সঙ্গে কয়লা সরবরাহের পূর্ব ঘোষিত চুক্তির ভিত্তিতে নোডাল এজেন্সি কর্তৃক ব্যাপক পরিমাণে বিদ্যুৎ ক্রয়ের ব্যবস্থা সংক্রান্ত সুপারিশও এই মন্ত্রীগোষ্ঠী করেছে। অন্যদিকে, শক্তি ক্ষেত্রের জন্য কয়লার ই-নিলাম, নিয়মিত ভিত্তিতে এই ধরণের নিলামের আয়োজনের মতো বিষয়েও কেন্দ্রীয় মন্ত্রীগোষ্ঠী বিভিন্ন ধরণের সুপারিশ করেছে। এই সুপারিশগুলি মেনে নেওয়ার ফলে তাপবিদ্যুৎ ক্ষেত্রের সমস্যাগুলি মেটানো সম্ভব হবে বলে মন্ত্রিসভার পক্ষ থেকে আশা প্রকাশ করা হয়েছে। মন্ত্রিসভার সচিবের নেতৃত্বে দেশের রুগ্ন তাপবিদ্যুৎ প্রকল্পগুলির সমস্যা নিরসনে এই উচ্চ পর্যায়ের কমিটি গঠন করা হয়েছিল।
CG/PB/DM
(Visitor Counter : 38
প্রধানমন্ত্রীরদপ্তর
মহাত্মা গান্ধীকে তাঁর জয়ন্তীতে শ্রদ্ধা প্রধানমন্ত্রীর
নতুন দিল্লি, ২ অক্টোবর, ২০২১
পুজনীয় মহাত্মা গান্ধীকে তাঁর জন্মজয়ন্তীতে শ্রদ্ধা জানিয়েছেন প্রধানমন্ত্রীর শ্রী নরেন্দ্র মোদী।
এক ট্যুইটে প্রধানমন্ত্রী বলেছেন, "জাতির জনক মহাত্মা গান্ধীকে তাঁর জন্মজয়ন্তীতে বিনম্র শ্রদ্ধা জানাই। পুজনীয় বাপুর জীবন ও আদর্শ দেশে সমস্ত প্রজন্মকে কর্তব্যের পথ অনুসরণে প্রেরণা যুগিয়ে যাবে।
গান্ধী জায়ন্তীতে বাপুকে আমার শ্রদ্ধা। তাঁর মহান আদর্শ আজও সারা বিশ্বজুড়ে সমান প্রাসঙ্গিক এবং লক্ষ লক্ষ মানুষকে তাঁর আদর্শ প্রেরণা যোগায়।"
CG/BD/AS/
(